title: 2004/683/EY:Neuvoston päätös, tehty 28 päivänä toukokuuta 2004, yhteisön kannasta Euroopan unionin ja entisen Jugoslavian tasavallan Makedonian vakautus- ja assosiaationeuvoston päätökseen työjärjestyksensä, mukaan lukien vakautus- ja assosiaatiokomitean työjärjestys, vahvistamisesta

text:
               9.10.2004

               FI

               Euroopan unionin virallinen lehti

               L 312/12

      NEUVOSTON PÄÄTÖS,
   tehty 28 päivänä toukokuuta 2004,
   yhteisön kannasta Euroopan unionin ja entisen Jugoslavian tasavallan Makedonian vakautus- ja assosiaationeuvoston päätökseen työjärjestyksensä, mukaan lukien vakautus- ja assosiaatiokomitean työjärjestys, vahvistamisesta
   (2004/683/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja Euroopan atomienergiayhteisön (Euratomin) perustamissopimuksen,
   ottaa huomioon Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen tekemisestä 23 päivänä helmikuuta 2004 tehdyn neuvoston ja komission päätöksen 2004/239/EY, Euratom (1) ja erityisesti sen 2 artiklan 1 kohdan,
   ottaa huomioon komission ehdotuksen,
   sekä katsoo seuraavaa:

               (1)

               Vakautus- ja assosiaatiosopimuksen 108 artiklassa perustetaan vakautus- ja assosiaationeuvosto.

               (2)

               Sopimuksen 112 artiklassa määrätään, että vakautus- ja assosiaationeuvostoa avustaa vakautus- ja assosiaatiokomitea.

               (3)

               Sopimuksen 109 artiklassa määrätään, että vakautus- ja assosiaationeuvosto vahvistaa oman työjärjestyksensä.

               (4)

               Sopimuksen 110 artiklassa määrätään, että vakautus- ja assosiaationeuvosto määrittelee työjärjestyksessään vakautus- ja assosiaatiokomitean tehtävät ja että se voi siirtää toimivaltaansa vakautus- ja assosiaatiokomitealle,

         ON PÄÄTTÄNYT SEURAAVAA:
   Ainoa artikla
   Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen 108 artiklalla perustetussa vakautus- ja assosiaationeuvostossa omaksuttava yhteisön kanta, joka koskee vakautus- ja assosiaationeuvoston työjärjestyksen vahvistamista ja sen toimivallan siirtämistä vakautus- ja assosiaatiokomitealle mainitun sopimuksen 110 artiklan mukaisesti, perustuu tämän päätöksen liitteenä olevaan vakautus- ja assosiaationeuvoston päätösluonnokseen. Näihin päätösluonnoksiin voidaan tehdä vähäisiä muutoksia ilman neuvoston uutta päätöstä.

      Tehty Brysselissä 28 päivänä toukokuuta 2004.

            Neuvoston puolesta

            Puheenjohtaja

         N. DEMPSEY

      (1)  EUVL L 84, 20.3.2004, s. 1.

      LIITE 1

         Euroopan unionin ja entisen Jugoslavian tasavallan Makedonian vakautus- ja assosiaationeuvoston
         PÄÄTÖS N:o 1/2004,
         tehty 28 päivänä toukokuuta 2004,
         vakautus- ja assosiaationeuvoston työjärjestyksen, mukaan lukien vakautus- ja assosiaatiokomitean työjärjestys, vahvistamisesta
         VAKAUTUS- JA ASSOSIAATIONEUVOSTO, joka
         ottaa huomioon Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen (1), ja erityisesti sen 108, 109, 110, 111, 112, ja 113 artiklan,

               ON PÄÄTTÄNYT SEURAAVAA:
         1 artikla
         Puheenjohtaja
         Vakautus- ja assosiaationeuvoston puheenjohtajana toimii vuorotellen 12 kuukauden ajan yhteisön ja sen jäsenvaltioiden puolesta Euroopan unionin neuvoston edustaja sekä entisen Jugoslavian tasavallan Makedonian hallituksen edustaja. Ensimmäinen kausi alkaa vakautus- ja assosiaationeuvoston ensimmäisenä kokoontumispäivänä ja päättyy 31 päivänä joulukuuta 2004.
         2 artikla
         Kokoukset
         Vakautus- ja assosiaationeuvosto kokoontuu säännöllisesti ministeritasolla kerran vuodessa. Jos osapuolet niin sopivat, kumman tahansa osapuolen pyynnöstä voidaan pitää vakautus- ja assosiaationeuvoston ylimääräisiä kokouksia.
         Jolleivät osapuolet toisin sovi, vakautus- ja assosiaationeuvoston kokoukset pidetään Euroopan unionin neuvoston tavanomaisessa kokouspaikassa osapuolten keskenään sopimana ajankohtana.
         Vakautus- ja assosiaationeuvoston sihteerit kutsuvat vakautus- ja assosiaationeuvoston kokoukset koolle yhdessä puheenjohtajan suostumuksella.
         3 artikla
         Edustaminen
         Vakautus- ja assosiaationeuvoston jäsenet, jotka ovat estyneet osallistumasta kokoukseen, voivat käyttää edustajaa. Jos jäsen haluaa käyttää edustajaa, hänen on ilmoitettava puheenjohtajalle edustajansa nimi ennen sen kokouksen alkua, jossa häntä edustetaan.
         Vakautus- ja assosiaationeuvoston jäsenen edustajalla on kaikki varsinaisen jäsenen oikeudet.
         4 artikla
         Valtuuskunnat
         Vakautus- ja assosiaationeuvoston jäsenillä voi olla apunaan virkamiehiä.
         Osapuolten valtuuskuntien suunniteltu kokoonpano ilmoitetaan puheenjohtajalle ennen kutakin kokousta.
         Euroopan investointipankin edustaja osallistuu vakautus- ja assosiaationeuvoston kokouksiin tarkkailijana, kun esityslistalla on sitä koskevia asioita.
         Vakautus- ja assosiaationeuvosto voi kutsua muita kuin jäseniä kokouksiinsa antamaan tietoja erityisistä aiheista.
         5 artikla
         Sihteeristö
         Yksi Euroopan unionin neuvoston pääsihteeristön virkamies ja yksi entisen Jugoslavian tasavallan Makedonian Brysselissä olevan edustuston virkamies toimivat yhdessä vakautus- ja assosiaationeuvoston sihteereinä.
         6 artikla
         Kirjeenvaihto
         Vakautus- ja assosiaationeuvostolle osoitetut kirjeet lähetetään vakautus- ja assosiaationeuvoston puheenjohtajalle Euroopan unionin neuvoston pääsihteeristön osoitteeseen.
         Sihteerit huolehtivat tämän kirjeenvaihdon välittämisestä vakautus- ja assosiaationeuvoston puheenjohtajalle ja tarvittaessa sen jakelusta vakautus- ja assosiaationeuvoston muille jäsenille. Kirjeenvaihto lähetetään komission pääsihteeristölle, jäsenvaltioiden pysyville edustustoille ja entisen Jugoslavian tasavallan Makedonian Brysselissä olevalle edustustolle.
         Sihteerit toimittavat vakautus- ja assosiaationeuvoston puheenjohtajalta peräisin olevat tiedonannot vastaanottajille, ja ne jaetaan tarvittaessa vakautus- ja assosiaationeuvoston muille jäsenille edellisessä kohdassa tarkoitettuihin osoitteisiin.
         7 artikla
         Julkisuus
         Ellei toisin päätetä, vakautus- ja assosiaationeuvoston kokoukset eivät ole julkisia.
         8 artikla
         Kokousten esityslistat
         1.   Puheenjohtaja laatii kutakin kokousta varten ehdotuksen esityslistaksi. Vakautus- ja assosiaationeuvoston sihteerit lähettävät sen 6 artiklassa tarkoitetuille vastaanottajille viimeistään 15 päivää ennen kokouksen alkua.
         Esityslistaehdotukseen otetaan asiat, joiden esityslistalle ottamista koskeva pyyntö on saapunut puheenjohtajalle vähintään 21 päivää ennen kokouksen alkua, ja nämä asiat otetaan esityslistaehdotukseen ainoastaan, jos niihin liittyvät asiakirjat on toimitettu sihteereille viimeistään kyseisen esityslistan lähettämispäivänä.
         Vakautus- ja assosiaationeuvosto hyväksyy esityslistan kunkin kokouksen alussa. Muita kuin esityslistaehdotuksessa olevia asioita voidaan ottaa esityslistalle molempien osapuolten suostumuksella.
         2.   Puheenjohtaja voi kummankin osapuolen suostumuksella lyhentää 1 kohdassa mainittuja määräaikoja jonkin erityistapauksen niin edellyttäessä.
         9 artikla
         Pöytäkirja
         Sihteerit laativat kustakin kokouksesta pöytäkirjaluonnoksen.
         Pöytäkirjassa mainitaan yleensä kustakin esityslistalla olevasta asiasta:

                     —

                     vakautus- ja assosiaationeuvostolle toimitetut asiakirjat,

                     —

                     lausumat, jotka joku vakautus- ja assosiaationeuvoston jäsenistä on pyytänyt kirjattaviksi,

                     —

                     tehdyt päätökset ja annetut suositukset, sovitut lausumat ja tehdyt päätelmät.

               Pöytäkirjaluonnos toimitetaan assosiaationeuvoston hyväksyttäväksi. Hyväksymisen jälkeen puheenjohtaja ja molemmat sihteerit allekirjoittavat pöytäkirjan. Sitä säilytetään assosiaatioasiakirjojen tallettajana toimivan Euroopan unionin neuvoston pääsihteeristön arkistossa. Sen oikeaksi todistettu jäljennös toimitetaan kaikille 6 artiklassa tarkoitetuille vastaanottajille.
         10 artikla
         Päätökset ja suositukset
         1.   Vakautus- ja assosiaationeuvosto tekee päätöksensä ja antaa suosituksensa osapuolten yhteisestä sopimuksesta.
         Kokousten välisenä aikana vakautus- ja assosiaationeuvosto voi osapuolten niin sopiessa tehdä päätöksiä ja antaa suosituksia kirjallista menettelyä noudattaen.
         2.   Vakautus- ja assosiaatiosopimuksen 110 artiklassa tarkoitettujen vakautus- ja assosiaationeuvoston päätösten otsikkona on ”päätös” ja suositusten otsikkona ”suositus”, ja niiden jäljessä on järjestysnumero, teko- tai antamispäivämäärä ja aihe.
         Vakautus- ja assosiaationeuvoston päätökset ja suositukset allekirjoittaa puheenjohtaja ja molemmat sihteerit todistavat ne oikeiksi.
         Päätökset ja suositukset toimitetaan kaikille 6 artiklassa mainituille vastaanottajille.
         Kumpikin osapuoli voi päättää julkaista vakautus- ja assosiaationeuvoston päätökset ja suositukset virallisessa lehdessään.
         11 artikla
         Kielet
         Vakautus- ja assosiaationeuvoston virallisina kielinä ovat kummankin osapuolen viralliset kielet.
         Jollei toisin päätetä, vakautus- ja assosiaationeuvosto tekee ratkaisunsa näillä kielillä laadittujen asiakirjojen perusteella.
         12 artikla
         Kustannukset
         Yhteisö ja entinen Jugoslavian tasavalta Makedonia ottavat vastatakseen kustannuksista, jotka niille sekä henkilöstö-, matka- ja oleskelukustannusten että postitus- ja televiestintäkulujen osalta aiheutuvat osallistumisesta vakautus- ja assosiaationeuvoston kokouksiin.
         Kokousten tulkkauksesta sekä asiakirjojen kääntämisestä ja jäljentämisestä aiheutuvista kustannuksista vastaa yhteisö, lukuun ottamatta entisen Jugoslavian tasavallan Makedonian viralliseen kieleen tai virallisesta kielestä tulkkaukseen tai kääntämiseen liittyviä kustannuksia, joista vastaa entinen Jugoslavian tasavalta Makedonia.
         Muista kokousten järjestämiseen liittyvistä kuluista vastaa kokouksen järjestävä osapuoli.
         13 artikla
         Vakautus- ja assosiaatiokomitea
         1.   Perustetaan vakautus- ja assosiaatiokomitea avustamaan vakautus- ja assosiaationeuvostoa tämän tehtävien suorittamisessa. Se koostuu Euroopan unionin neuvoston edustajista, Euroopan yhteisöjen komission edustajista sekä entisen Jugoslavian tasavallan Makedonian hallituksen edustajista, jotka ovat yleensä korkeita virkamiehiä.
         2.   Vakautus- ja assosiaatiokomitea valmistelee vakautus- ja assosiaationeuvoston kokoukset ja käsiteltävät asiat, panee tarvittaessa täytäntöön tämän päätökset ja yleisesti varmistaa assosiaatiosuhteiden jatkuvuuden sekä vakautus- ja assosiaatiosopimuksen toimivuuden. Se tutkii kaikki vakautus- ja assosiaationeuvoston sen käsiteltäviksi lähettämät kysymykset sekä kaikki muut kysymykset, joita voi tulla esiin vakautus- ja assosiaatiosopimuksen päivittäisen täytäntöönpanon yhteydessä. Se antaa päätös- ja suositusehdotuksia tai -luonnoksia vakautus- ja assosiaationeuvoston hyväksyttäviksi.
         3.   Siinä tapauksessa, että vakautus- ja assosiaatiosopimuksessa määrätään kuulemisvelvoitteesta tai -mahdollisuudesta, kuuleminen voi tapahtua vakautus- ja assosiaatiokomiteassa. Se voi jatkua vakautus- ja assosiaationeuvostossa, jos osapuolet niin sopivat.
         4.   Vakautus- ja assosiaatiokomitean työjärjestys on tämän päätöksen liitteenä.

            Tehty Brysselissä 28 päivänä toukokuuta 2004.

                  Vakautus- ja assosiaationeuvoston puolesta

                  Puheenjohtaja

         LIITE
         VAKAUTUS- JA ASSOSIAATIOKOMITEAN TYÖJÄRJESTYS
         1 artikla
         Puheenjohtaja
         Vakautus- ja assosiaatiokomitean puheenjohtajana toimii vuorotellen 12 kuukauden ajan yhteisön ja sen jäsenvaltioiden puolesta Euroopan komission edustaja sekä entisen Jugoslavian tasavallan Makedonian hallituksen edustaja. Ensimmäinen kausi alkaa vakautus- ja assosiaationeuvoston ensimmäisenä kokoontumispäivänä ja päättyy 31 päivänä joulukuuta 2004.
         2 artikla
         Kokoukset
         Vakautus- ja assosiaatiokomitea kokoontuu tilanteen niin vaatiessa ja molempien osapuolten suostumuksella.
         Vakautus- ja assosiaatiokomitean kokoukset pidetään molempien osapuolten yhdessä sopimana päivänä niiden sopimassa paikassa.
         Vakautus- ja assosiaatiokomitean kokoukset kutsuu koolle puheenjohtaja.
         3 artikla
         Valtuuskunnat
         Osapuolten valtuuskuntien aiottu kokoonpano ilmoitetaan puheenjohtajalle ennen kutakin kokousta.
         4 artikla
         Sihteeristö
         Yksi Euroopan komission virkamies ja yksi entisen Jugoslavian tasavallan Makedonian hallituksen virkamies toimivat yhdessä vakautus- ja assosiaatiokomitean sihteereinä.
         Kaikki tämän päätöksen soveltamisalaan kuuluvat, vakautus- ja assosiaatiokomitean puheenjohtajalle tarkoitetut tai häneltä peräisin olevat tiedonannot lähetetään vakautus- ja assosiaatiokomitean sihteereille sekä vakautus- ja assosiaationeuvoston sihteereille ja puheenjohtajalle.
         5 artikla
         Julkisuus
         Ellei toisin päätetä, vakautus- ja assosiaatiokomitean kokoukset eivät ole julkisia.
         6 artikla
         Kokousten esityslistat
         1.   Puheenjohtaja laatii kutakin kokousta varten ehdotuksen esityslistaksi. Vakautus- ja assosiaatiokomitean sihteerit lähettävät sen 4 artiklassa tarkoitetuille vastaanottajille viimeistään 15 päivää ennen kokouksen alkua.
         Esityslistaehdotukseen otetaan asiat, joiden esityslistalle ottamista koskeva pyyntö on saapunut puheenjohtajalle vähintään 21 päivää ennen kokouksen alkua, ja nämä asiat otetaan esityslistaehdotukseen ainoastaan, jos niihin liittyvät asiakirjat on toimitettu sihteereille viimeistään kyseisen esityslistan lähettämispäivänä.
         Vakautus- ja assosiaatiokomitea voi kutsua asiantuntijoita kokouksiinsa antamaan tietoja erityisistä aiheista.
         Vakautus- ja assosiaatiokomitea hyväksyy esityslistan kunkin kokouksen alussa. Muita kuin esityslistaehdotuksessa olevia asioita voidaan ottaa esityslistalle molempien osapuolten suostumuksella.
         2.   Puheenjohtaja voi kummankin sopimuspuolen suostumuksella lyhentää 1 kohdassa mainittuja määräaikoja jonkin erityistapauksen niin edellyttäessä.
         7 artikla
         Pöytäkirja
         Jokaisesta kokouksesta laaditaan pöytäkirja, joka perustuu puheenjohtajan laatimaan yhteenvetoon vakautus- ja assosiaatiokomitean tekemistä päätelmistä.
         Vakautus- ja assosiaatiokomitean hyväksyttyä pöytäkirjan puheenjohtaja ja sihteerit allekirjoittavat sen ja kumpikin osapuoli arkistoi sen. Jäljennös pöytäkirjasta toimitetaan kaikille 4 artiklassa tarkoitetuille vastaanottajille.
         8 artikla
         Päätökset ja suositukset
         Erityisissä tapauksissa, joissa vakautus- ja assosiaationeuvosto on vakautus- ja assosiaatiosopimuksen 110 artiklan nojalla valtuuttanut vakautus- ja assosiaatiokomitean tekemään päätöksiä tai antamaan suosituksia, niiden otsikkona on ”päätös” tai ”suositus”, jonka jäljessä on järjestysnumero, teko- tai antamispäivämäärä ja aihe.
         Päätökset tehdään ja suositukset annetaan osapuolten yhteisellä sopimuksella. Puheenjohtaja allekirjoittaa ja molemmat sihteerit todistavat oikeiksi vakautus- ja assosiaatiokomitean päätökset ja suositukset, ja ne lähetetään tämän liitteen 4 artiklassa tarkoitetuille vastaanottajille.
         Kumpikin osapuoli voi päättää julkaista vakautus- ja assosiaatiokomitean päätökset ja suositukset virallisessa lehdessään.
         9 artikla
         Kustannukset
         Yhteisö ja entinen Jugoslavian tasavalta Makedonia ottavat vastatakseen kustannuksista, jotka niille sekä henkilöstö, matka ja oleskelukustannusten että postitus ja televiestintäkulujen osalta aiheutuvat osallistumisesta vakautus- ja assosiaatiokomitean kokouksiin.
         Kokousten tulkkauksesta sekä asiakirjojen kääntämisestä ja jäljentämisestä aiheutuvista kustannuksista vastaa yhteisö, lukuun ottamatta entisen Jugoslavian tasavallan Makedonian viralliseen kieleen tai virallisesta kielestä tulkkaukseen tai kääntämiseen liittyviä kustannuksia, joista vastaa entinen Jugoslavian tasavalta Makedonia. Muista kokousten järjestämiseen liittyvistä kuluista vastaa kokouksen järjestävä osapuoli.
         10 artikla
         Alakomiteat ja erityistyöryhmät
         Vakautus- ja assosiaatiokomitea voi perustaa alaisuudessaan työskenteleviä alakomiteoita tai erityistyöryhmiä, jotka raportoivat sille kunkin kokouksensa jälkeen. Vakautus- ja assosiaatiokomitea voi päättää olemassa olevien alakomiteoiden tai työryhmien lakkauttamisesta, vahvistaa niiden työjärjestyksen tai muuttaa sitä taikka perustaa uusia alakomiteoita tai työryhmiä avustamaan sitä sen tehtävien hoitamisessa. Näillä alakomiteoilla ja työryhmillä ei ole päätösvaltaa.

         (1)  EUVL L 84, 20.3.2004, s. 13.


title: 2014/17/YUTP: Poliittisten ja turvallisuusasioiden komitean päätös EUBAM Libya/2/2014, annettu 14 päivänä tammikuuta 2014 , kolmansien valtioiden osallistumisen hyväksymisestä Libyassa toteutettavaan Euroopan unionin yhdennetyn rajavalvonnan avustusoperaatioon (EUBAM Libya)

text:
               18.1.2014

               FI

               Euroopan unionin virallinen lehti

               L 14/15

         POLIITTISTEN JA TURVALLISUUSASIOIDEN KOMITEAN PÄÄTÖS EUBAM LIBYA/2/2014,
   annettu 14 päivänä tammikuuta 2014,
   kolmansien valtioiden osallistumisen hyväksymisestä Libyassa toteutettavaan Euroopan unionin yhdennetyn rajavalvonnan avustusoperaatioon (EUBAM Libya)
   (2014/17/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon neuvoston päätöksen 2013/233/YUTP, annettu 22 päivänä toukokuuta 2013, Euroopan unionin yhdennetystä rajavalvonnan avustusoperaatiosta Libyassa (EUBAM Libya) (1) ja erityisesti sen 10 artiklan 3 kohdan,
   sekä katsoo seuraavaa:

               (1)

               Neuvosto on päätöksen 2013/233/YUTP 10 artiklan 3 kohdan nojalla valtuuttanut poliittisten ja turvallisuusasioiden komitean (PTK) tekemään asiaankuuluvat kolmansien valtioiden osallistumista EUBAM Libyaan koskevat päätökset.

               (2)

               Siviilioperaation komentaja on suositellut PTK:lle, että tämä hyväksyisi Sveitsin valaliiton esittämän tarjouksen osallistumisesta EUBAM Libyaan ja pitää sitä merkittävänä.

               (3)

               Sveitsin valaliitto olisi vapautettava suorittamasta rahoitusosuutta EUBAM Libyan talousarvioon,

         ON HYVÄKSYNYT TÄMÄN PÄÄTÖKSEN:
   1 artikla
   Kolmansien valtioiden osallistuminen
   1.   Hyväksytään Sveitsin valaliiton osallistuminen Libyassa toteutettavaan Euroopan unionin yhdennetyn rajavalvonnan avustusoperaatioon (EUBAM Libya), ja osallistuminen katsotaan merkittäväksi.
   2.   Sveitsin valaliitto vapautetaan suorittamasta rahoitusosuutta EUBAM Libyan talousarvioon.
   2 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 14 päivänä tammikuuta 2014.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 138, 24.5.2013, s. 15.


L 411/78            FI                Euroopan unionin virallinen lehti                      30.12.2006
            (Euroopan unionista tehdyn sopimuksen VI osastoa soveltamalla annetut säädökset)
                                  Neuvoston päätös 2006/1007/YOS,
                                     tehty 21 päivänä joulukuuta,
             toisen sukupolven Schengenin tietojärjestelmän (SIS II) kehittämisestä
                          tehdyn päätöksen 2001/886/YOS muuttamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 30 artiklan 1 kohdan a ja
b alakohdan, 31 artiklan 1 kohdan a ja b alakohdan sekä 34 artiklan 2 kohdan c alakohdan,
ottaa huomioon komission ehdotuksen,
ottaa huomioon Euroopan parlamentin lausunnon 1 ,
sekä katsoo seuraavaa:
(1)      Toisen sukupolven Schengenin tietojärjestelmän (SIS II) kehittämisestä 6 päivänä
         joulukuuta 2001 annettu neuvoston asetus (EY) N:o 2424/2001 2 ja neuvoston päätös
         2001/886/YOS 3 muodostavat vaadittavan oikeusperustan SIS II -järjestelmän
         kehittämiseen tarvittavien määrärahojen sisällyttämiselle Euroopan unionin talousarvioon
         ja talousarvion kyseisen osan toteuttamiselle. Sekä päätöksen 2001/886/YOS että
         asetuksen (EY) N:o 2424/2001 voimassaolo päättyy 31 päivänä joulukuuta 2006.
(2)      SIS II -järjestelmän kehittäminen kestää ennakoitua kauemmin, minkä vuoksi määrärahoja
         olisi oltava käytettävissä vielä 31 päivän joulukuuta 2006 jälkeen.
(3)      Sen vuoksi on tarpeen pidentää päätöksen 2001/886/YOS voimassaoloa siten, että
         komissio voi toteuttaa mainittua talousarviota vuoden 2006 jälkeen saattaakseen
1
        Euroopan parlamentin lausunto, annettu … (ei vielä julkaistu virallisessa lehdessä).
2
        EYVL L 328, 13.12.2001, s. 4.
3
        EYVL L 328, 13.12.2001, s. 1.
 ---pagebreak--- 30.12.2006           FI                Euroopan unionin virallinen lehti                         L 411/79
         päätökseen SIS II -järjestelmän kehittämishankkeen sekä viestintäinfrastruktuurin
         luomisen.
(4)       Neuvoston 29 päivänä huhtikuuta 2004 antamissa päätelmissä todetaan, että SIS II:n
         kehittämisvaiheen ajan sen keskusyksikkö sijaitsee Strasbourgissa (Ranska) ja
         varajärjestelmä sijaitsee Sankt Johann im Pongaussa (Itävalta) edellyttäen, että
         huolehditaan tietyistä järjestelyistä, jotka ovat tarpeen ennen järjestelmän toiminnan
         aloittamista. Sijaintipaikan operatiivinen hallinnointi ja vastuu yhteyksistä komissioon ovat
         asianomaisilta osiltaan Ranskan ja Itävallan vastuulla.
(5)       Komissiolle on myös tarpeen antaa tehtäväksi valmistella tekninen liittyminen SIS II
         -järjestelmään erityisesti niiden jäsenvaltioiden osalta, jotka liittyivät Euroopan unioniin
         vuonna 2004.
(6)       Päätös 2001/886/YOS olisi siten muutettava tämän mukaisesti.
(7)       Tämä päätös ei vaikuta sellaisen lainsäädännön myöhempään antamiseen, jossa säädetään
         SIS II -järjestelmän perustamisesta, toiminnasta ja käytöstä.
(8)       Yhdistynyt kuningaskunta osallistuu tähän päätökseen Euroopan unionista tehtyyn
         sopimukseen ja Euroopan yhteisön perustamissopimukseen liitetyn, Schengenin
         säännöstön sisällyttämisestä osaksi Euroopan unionia tehdyn pöytäkirjan 5 artiklan sekä
         Ison-Britannian ja Pohjois-Irlannin yhdistyneen kuningaskunnan pyynnöstä saada
         osallistua joihinkin Schengenin säännöstön määräyksiin 29 päivänä toukokuuta 2000
         tehdyn neuvoston päätöksen 2000/365/EY 1 8 artiklan 2 kohdan mukaisesti.
(9)       Irlanti osallistuu tähän päätökseen Euroopan unionista tehtyyn sopimukseen ja Euroopan
         yhteisön perustamissopimukseen liitetyn, Schengenin säännöstön sisällyttämisestä osaksi
         Euroopan unionia tehdyn pöytäkirjan 5 artiklan sekä Irlannin pyynnöstä saada osallistua
         joihinkin Schengenin säännöstön määräyksiin 28 päivänä helmikuuta 2002 tehdyn
         neuvoston päätöksen 2002/192/EY 2 5 artiklan 1 kohdan ja 6 artiklan 2 kohdan mukaisesti.
1
        EYVL L 131, 1.6.2000, s. 43.
2
        EYVL L 64, 7.3.2002, s. 20.
 ---pagebreak--- L 411/80            FI                 Euroopan unionin virallinen lehti                        30.12.2006
(10)     Islannin ja Norjan osalta tällä päätöksellä kehitetään Schengenin säännöstön määräyksiä
         siten kuin on tarkoitettu tietyistä Euroopan unionin neuvoston, Islannin tasavallan ja
         Norjan kuningaskunnan välillä näiden kahden valtion osallistumisesta Schengenin
         säännöstön täytäntöönpanoon, soveltamiseen ja kehittämiseen tehdyssä sopimuksessa 1 ,
         mikä kuuluu yksityiskohtaisista soveltamissäännöistä 17 päivänä toukokuuta 1999 tehdyn
         neuvoston päätöksen 1999/437/EY 2 1 artiklan G kohdassa tarkoitettuun alaan.
(11)     Sveitsin osalta tällä päätöksellä kehitetään Euroopan unionin, Euroopan yhteisön ja
         Sveitsin valaliiton välillä allekirjoitetussa sopimuksessa Sveitsin valaliiton osallistumisesta
         Schengenin säännöstön täytäntöönpanoon, soveltamiseen ja kehittämiseen tarkoitetun
         Schengenin säännöstön sellaisia määräyksiä, jotka kuuluvat neuvoston päätöksen
         1999/437/EY 1 artiklan G kohdassa ja mainitun sopimuksen allekirjoittamisesta Euroopan
         unionin puolesta sekä sopimuksen tiettyjen määräysten väliaikaisesta soveltamisesta
         tehdyn neuvoston päätöksen 2004/849/EY 3 4 artiklan 1 kohdan soveltamisalaan,
ON PÄÄTTÄNYT SEURAAVAA:
                                                  1 artikla
Muutetaan päätös 2001/886/YOS seuraavasti:
1)       Lisätään 2 artiklaan virke seuraavasti:
         "Kehittämiseen kuuluu teknisen SIS II -järjestelmään liittymisen valmistelu, erityisesti
         niiden jäsenvaltioiden osalta, jotka liittyivät Euroopan unioniin vuonna 2004."
2)       Lisätään artikla seuraavasti:
         "4 a artikla
         1.    SIS II -järjestelmän keskusyksikkö sijoitetaan järjestelmän kehittämisen ajaksi
               Strasbourgiin (Ranska) ja toiminnan jatkuvuuden varmistamisesta huolehtiva
               keskusyksikkö Sankt Johann im Pongauhun (Itävalta), sanotun kuitenkaan
               rajoittamatta komission vastuuta SIS II -järjestelmän kehittämisestä.
1
        EYVL L 176, 10.7.1999, s. 36.
2
        EYVL L 176, 10.7.1999, s. 31.
3
        EYVL L 368, 15.12.2004, s. 26.
 ---pagebreak--- 30.12.2006          FI                Euroopan unionin virallinen lehti                         L 411/81
          2.    Järjestelmän kehittämisen aikana Ranska tarjoaa käyttöön SIS II:n keskusyksikön
                vastaanottamiseen tarvittavan infrastruktuurin ja välineet ja Itävalta SIS II:n
                varajärjestelmän vastaanottamiseksi tarvittavan infrastruktuurin ja välineet.
          3.    Edellä 2 kohdassa tarkoitettu infrastruktuurin ja välineet käyttöön tarjoava
                kansallinen viranomainen voi saada yhteisön tukea sijaintipaikan valmistelemiseen ja
                ylläpitoon tai muiden SIS II -järjestelmän vastaanottamiseen sen kehittämisen aikana
                tarvittavien palvelujen tarjoamiseen."
3)        Korvataan 7 artiklan toinen kohta seuraavasti:
          "Sen voimassaolo päättyy 31 päivänä joulukuuta 2008."
                                                2 artikla
Tämä päätös tulee voimaan sitä päivää seuraavana päivänä, jona se on julkaistu Euroopan unionin
virallisessa lehdessä.
Tehty Brysselissä 21 päivänä joulukuuta 2006.
                                              Neuvoston puolesta
                                              Puheenjohtaja
                                              J. KORKEAOJA


title: Euroopan keskuspankin päätös, tehty 22 päivänä huhtikuuta 2004, Euroopan keskuspankin pääoman maksamisen edellyttämistä rahaliittoon osallistuvien jäsenvaltioiden kansallisia keskuspankkeja koskevista toimenpiteistä (EKP/2004/6)

text:
               9.6.2004

               FI

               Euroopan unionin virallinen lehti

               L 205/7

      EUROOPAN KESKUSPANKIN PÄÄTÖS,
   tehty 22 päivänä huhtikuuta 2004,
   Euroopan keskuspankin pääoman maksamisen edellyttämistä rahaliittoon osallistuvien jäsenvaltioiden kansallisia keskuspankkeja koskevista toimenpiteistä
   (EKP/2004/6)
   (2004/503/EY)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 28.3 artiklan,
   sekä katsoo seuraavaa:

               (1)

               Euroopan keskuspankin pääoman maksamisen edellyttämistä rahaliittoon osallistuvien jäsenvaltioiden kansallisia keskuspankkeja koskevista toimenpiteistä 18 päivänä joulukuuta 2003 tehdyssä päätöksessä EKP/2003/18 (1) määritettiin sellaisten jäsenvaltioiden kansallisten keskuspankkien, jotka ovat ottaneet euron käyttöön (jäljempänä ”rahaliittoon osallistuvat kansalliset keskuspankit”), maksettavaksi 1 päivänä tammikuuta 2004 tulleen Euroopan keskuspankin (EKP) pääoman määrä ja maksutapa.

               (2)

               Koska Tšekin tasavalta, Viron tasavalta, Kyproksen tasavalta, Latvian tasavalta, Liettuan tasavalta, Unkarin tasavalta, Maltan tasavalta, Puolan tasavalta, Slovenian tasavalta ja Slovakian tasavalta liittyvät Euroopan unioniin ja niiden kansallisista keskuspankeista tulee osa Euroopan keskuspankkijärjestelmää (EKPJ) 1 päivänä toukokuuta 2004, kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 22 päivänä huhtikuuta 2004 tehdyssä päätöksessä EKP/2004/5 (2) vahvistetaan 1 päivästä toukokuuta 2004 rahaliittoon osallistuville kansallisille keskuspankeille EKP:n korotetun pääoman jakoperusteessa (jäljempänä ”pääoman jakoperuste”) annetut painoarvot (jäljempänä ”painoarvot”).

               (3)

               EKP:n merkitty pääoma on 1 päivästä toukokuuta 2004 alkaen 5 564 669 247,19 euroa.

               (4)

               Pääoman jakoperusteen korottaminen edellyttää uutta EKP:n päätöstä, jolla kumotaan päätös EKP/2003/18 1 päivästä toukokuuta 2004 ja määritetään rahaliittoon osallistuvien kansallisten keskuspankkien maksettavaksi 1 päivänä toukokuuta 2004 tuleva EKP:n pääoma ja maksutapa,

         ON PÄÄTTÄNYT SEURAAVAA:
   1 artikla
   Maksetun pääoman määrä ja maksutapa
   Kukin rahaliittoon osallistuva kansallinen keskuspankki maksaa osuutensa merkitsemästään EKP:n pääomasta kokonaan 1 päivänä toukokuuta 2004. Päätöksen EKP/2004/5 2 artiklassa esitetyt painoarvot huomioon ottaen kukin rahaliittoon osallistuva kansallinen keskuspankki maksaa näin ollen 1 päivänä toukokuuta 2004 seuraavassa taulukossa sen nimen perässä ilmoitetun määrän:

               Rahaliittoon osallistuva kansallinen keskuspankki (euroa)

               Nationale Bank van België/Banque Nationale de Belgique

               141 910 195,14

               Deutsche Bundesbank

               1 176 170 750,76

               Bank of Greece

               105 584 034,30

               Banco de España

               432 697 551,32

               Banque de France

               827 533 093,09

               Central Bank and Financial Services Authority of Ireland

               51 300 685,79

               Banca d’Italia

               726 278 371,47

               Banque centrale du Luxembourg

               8 725 401,38

               De Nederlandsche Bank

               222 336 359,77

               Oesterreichische Nationalbank

               115 745 120,34

               Banco de Portugal

               98 233 106,22

               Suomen Pankki

               71 711 892,59

         2 artikla
   Maksetun pääoman tarkistaminen
   Kukin rahaliittoon osallistuva kansallinen keskuspankki on jo maksanut 30 päivään huhtikuuta 2004 voimassa olevan osuutensa EKP:n merkitystä pääomasta päätöksen EKP/2003/18 mukaisesti. Tämän vuoksi joko rahaliittoon osallistuva kansallinen keskuspankki siirtää tietyn lisäsumman EKP:lle tai EKP palauttaa tietyn summan rahaliittoon osallistuvalle kansalliselle keskuspankille, jotta päästään 1 artiklan taulukossa esitettyihin summiin. Siirrot tehdään kansallisten keskuspankkien keskinäisiä Euroopan keskuspankin pääoman osuuksien siirtoja ja maksetun pääoman tarkistamista koskevien yksityiskohtaisten sääntöjen vahvistamisesta 22 päivänä huhtikuuta 2004 tehdyllä päätöksellä EKP/2004/7 (3) vahvistettujen yksityiskohtaisten sääntöjen mukaisesti.
   3 artikla
   Loppumääräykset
   1.   Tämä päätös tulee voimaan 23 päivänä huhtikuuta 2004.
   2.   Päätös EKP/2003/18 kumotaan 1 päivästä toukokuuta 2004.

      Tehty Frankfurt am Mainissa 22 päivänä huhtikuuta 2004.

            EKP:n puheenjohtaja

         Jean-Claude TRICHET

      (1)  EUVL L 9, 15.1.2004, s. 29.

      (2)  Katso tämän virallisen lehden s. 5.

      (3)  Katso tämän virallisen lehden s. 9.